પરમ પુજય જલારામ બાપાની ર19 મી જન્‍મ જયંતીની ભવ્‍ય ઉજવણી અર્થે સમાજનાં તમામ વર્ગો આ ઉજવણીને ભવ્‍યોતિભવ્‍ય ઉજવવા થનગની રહયો છે. પરમપુજય હરિરામબાપાએ પણ તેમના જીવન પર્યન્‍ત ભજન અને ભોજનમાં વ્‍યતિત કરેલ હતું. અને તેમની સ્‍મૃતિમાં અમરેલી ખાતે હરિરામબાપા ચોકની સમિપે આવેલ નાના બસ સ્‍ટેન્‍ડ ખાતે કાયમી પ્રસાદ વિતરણની વ્‍યવસ્‍થા પુજય હરિરામબાપા સેવા ટ્રસ્‍ટના ઉપક્રમે અશોકભાઈ મજીઠીયા તથા તેમના કાર્યકર્તાઓની ટીમ સવારે 7:30 થી 9:30 સુધી નિયમીત રીતે પુજય હરિરામબાપાનાં પ્રસાદીરૂપે ગુંદી-ગાંઠીયાના પ્રસાદનું વિતરણ કરી રહયા છે. પુજય હરિરામબાપા ટ્રસ્‍ટના ટ્રસ્‍ટીઓ ભાવેશભાઈ આડતીયા, જીતુભાઈ ગોળવાળા, જીતુભાઈ ફુટવાળા તથા જગદીશભાઈ સેલાણી દ્વારામીટીંગમાં નિર્ણય થયા મુજબ પરમ પુજય જલારામબાપાની ર19 મી જયંતી નિમિતે આ પ્રસાદનું વિતરણ આખા દિવસ માટે પરમ પુજય હરીરામબાપા સેવા ટ્રસ્‍ટની નાના બસ સ્‍ટેન્‍ડ ખાતે આવેલ કચેરીએથી વિતરણ કરવામાં આવશે. પુજય જલારામબાપાની વર્ણાવી પણ પુજય હરિરામબાપા ચોક ખાતે વિરામ લેવાની હોય આથી તમામ શ્રઘ્‍ધાળુઓ અને ભકતજનોને વિનંતી કે પુજય હરિરામબાપા સેવા ટ્રસ્‍ટ તરફથી ગુંદી – ગાંઠીયાના પ્રસાદ વિતરણનો લાભ અચુક લેવા વિનંતી કરેલ છે.